**Peter Thompson** (født 27. november 1942 i Carlisle, død desember 2018) var en britisk fotballspiller.

Karriere
--------

Thompson begynte sin fotballkarriere i Preston North End FC, etter at klubben hadde slått 16 andre klubber i å få signaturen hans. I sesongen 1962/1963 scoret han et mål mot Liverpool og spilte så bra at daværende manager Bill Shankly betalte 37 000 pund for han 14. august 1963. Han gjorde sin debut for sin nye klubb ti dager senere i 2-1-seieren borte mot Blackburn Rovers FC på Ewood Park. Hans første scoring kom 16. september da Liverpool knuste Wolverhampton Wanderers FC 6-0 hjemme på Anfield.

Med Thompson som venstreving, og mannen som har spilt flest kamper for Liverpool, Ian Callaghan, som høyreving begynte Liverpool kampen mot toppen i engelsk fotball, og i sesongen 1963/1964 vant Liverpool 1. divisjon. Året etter var han med på da Liverpool vant sin første seier i FA-Cupen i deres 73 årige historie, etter at laget vant 2-1 etter ekstraomganger over Leeds United på Wembley.

Liverpool vant ligaen igjen i sesongen 1965/1966 med Thompson på laget.

Thompson ble innlemmet i den 28 mann store troppen før verdensmesterskapet i fotball som ble arrangert i England i 1966, men da landslagstrener Alf Ramsey presenterte de 22 som skulle spille i mesterskapet var Thompson en av de seks som ikke kom med på laget. Det samme skjedde fire år senere da verdensmesterskapet ble arrangert i Mexico. Thompson endte med 16 landskamper for England. Debuten for det engelske landslaget kom i 4-3-seieren borte mot Portugal 17. mai 1964.

I sesongen 1969/1970 gikk Liverpool på et nederlag i FA-Cupen mot Watford FC, og manager Bill Shankly skjønte at han måtte bytte ut store deler av laget sitt. Thompson klarte en stund etter dette å forsvare plassen sin på laget i konkurransen med Steve Heighway, men måtte se plassen sin tapt i finalen i FA-Cupen i sesongen 1970/1971, men han kom inn som innbytter i løpet av kampen. Dette hjalp ikke siden Arsenal vant 2-1 etter ekstraomganger.

Etter dette spilte Thompson kun sporadisk for Liverpool, og han gikk på lån til Bolton Wanderers FC i sesongen 1973/1974. og 5. januar 1974 ble overgangen gjort permanent.

Thompson spilte totalt 415 kamper for Liverpool og scoret 54 mål.

Statistikk
----------

### Kamper/Mål

* **1960 – 1963:** **Preston North End** – 122 ligakamper – 20 ligamål.
* **1963 – 1973:** **Liverpool** – 415 kamper – 54 mål.
* **1973 – 1978:** **Bolton** – 117 kamper – 2 mål.

### Medaljer som vinner

* **1964:** Charity Shield (Delt).
* **1964:** Ligavinner 1. Divisjon.
* **1965:** FA-Cupen.
* **1965:** Charity Shield (Delt).
* **1966:** Ligavinner 1. Divisjon.
* **1966:** Charity Shield

### Medaljer som nr. 2

* **1966:** Cupvinnercupen, tapende finalist.
* **1969:** Nr. 2 i 1. Divisjon.
* **1970:** Charity Shield, tapende finalist.
* **1971:** FA-Cupen, tapende finalist.

Referanser
----------

1. ↑   transfermarkt.com, Transfermarkt spiller-ID 176059, besøkt 9. oktober 2017[Hentet fra Wikidata]
2. ↑   Social Networks and Archival Context, oppført som Peter Thompson (English footballer), SNAC Ark-ID w68t4jrk, besøkt 9. oktober 2017[Hentet fra Wikidata]
3. ↑   «Peter Thompson dead: Liverpool legend of Bill Shankly era passes away aged 76», verkets språk engelsk[Hentet fra Wikidata]
4. ↑  James Pearce (31. desember 2018). «Liverpool legends pay tribute to Peter Thompson after ex-Reds star's death». Liverpool Echo. Besøkt 1. januar 2019. «Thompson, who was part of Bill Shankly's great team of the Sixties, died suddenly at the weekend.»

Eksterne lenker
---------------

* (en) Peter Thompson – Transfermarkt Rediger på Wikidata

* (en) Peter Thompson – national-football-teams.com Rediger på Wikidata

* (en) Peter Thompson – WorldFootball.net Rediger på Wikidata

* (en) Peter Thompson – FootballDatabase.eu Rediger på Wikidata

* (en) Peter Thompson – EU-Football.info Rediger på Wikidata
* Profil på Liverpools offisielle hjemmeside.
* Profil på LFChistory.net.

| * v
* d
* r
Englands tropp – EM i fotball 1968 Tredjeplass |
| --- |
| 
* 1 Banks
* 2 Newton
* 3 Wilson
* 4 Mullery
* 5 Labone
* 6 Moore
* 7 Ball
* 8 Hunt
* 9 B. Charlton
* 10 Hurst
* 11 Peters
* 12 Stepney
* 13 West
* 14 Knowles
* 15 J. Charlton
* 16 Wright
* 17 Stiles
* 18 Summerbee
* 19 Hunter
* 20 Bell
* 21 Greaves
* 22 Thompson
* Landslagstrener: Ramsey

 | Flagget til England |

|  |  |
| --- | --- |
| Oppslagsverk/autoritetsdata | VIAF **·** GND **·** ULAN **·** BNE
 |